wickkiey/tamil-wikipedia-markdown huggingface dataset:
# இலங்கையின் மழைக்காட்டு மூஞ்சூறு


***குரோசிடுரா கிக்மியா*** (*Crocidura hikmiya*) என்பது **சிங்கராசா மூஞ்சூறு** அல்லது **இலங்கையின் மழைக்காட்டு** **மூஞ்சூறு** அழைக்கப்படும் மூஞ்சுறு சிற்றினம் ஆகும். இது உருவவியல் மற்றும் மூலக்கூறு தரவுகளின் அடிப்படையில் இலங்கையின் மழைக்காட்டுகளில் காணப்படும் மூஞ்சுறுகளின் ஓர் சிற்றினமாக வகைப்படுத்தப்பட்டுள்ளது. இதன் நெருங்கிய சகோதர சிற்றினமாக இலங்கையின் நீண்ட வால் மூஞ்சுறு உள்ளது. இலங்கையில் உள்ள மற்றொரு மூஞ்சுறு, குரோசிடுரின் மூஞ்சுறு இலங்கையில் மத்திய மலைப்பகுதிகளின் உயரமான வாழிடங்களில் காணப்படுகின்றது. *கு. கிக்மியாவுக்கு* இலங்கையின் நீண்ட வால் மூஞ்சுறுவினைவை விடச் சிறிய வால் உள்ளது. இரண்டு சிற்றினங்களையும் வேறுபடுத்தும் மற்ற குணாதிசயங்களில் பெரும்பாலானவை எலும்பியல் தொடர்பானவை.  

## சொற்பிறப்பியல்
*கிக்மியா* என்ற குறிப்பிட்ட அடைமொழியானது 'மூஞ்சூறு' என்பதன் சிங்கள சொல்லாகும். இது சிங்களத்தில் *சிறீ லங்கா சிங்கராஜ குனு கிக்மியா* (ශ්‍රී ලංකා සිංහරාජ කුනු හික් මීයා) என அழைக்கப்படுகிறது.  

## வாழ்விடம்
குடாவா மற்றும் மார்னிங்சைடில் உள்ள சிங்கராஜாக் காட்டு விளிம்பு தளமான குடாவா மற்றும் மார்னிங்சைடில் காணப்படுகின்றது.
# சுஞ்சல்நத்தம்


**சுஞ்சல்நத்தம்** (*Sunchalnatham*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643657. இது சுஞ்சல்நத்தம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 29 கிலோமீட்டர் தொலைவிலும், சென்னையில் இருந்து 319 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 2337, மொத்த மக்கள் தொகை 9548, இதில் 5188 ஆண்களும், 4460 பெண்களும் அடங்குவர். கிராமத்தில் மொத்தம் கல்வியறிவு பெற்றவர்கள் விகிதம் 56.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# உரூப் லால்


**உரூப் லால்** (*Rup Lal*) இந்தியாவைச் சேர்ந்த ஒரு மூலக்கூறு உயிரியலாளர் ஆவார். மூலக்கூறு உயிரியல், மரபணுத் தொகையியல் , நுண்ணுயிர் பன்முகத்தன்மை, வகைபிரித்தல் ஆகிய துறைகளில் பணியாறுகிறார். இவரது ஆராய்ச்சி ரிபாமைசின் என்ற நுண்ணுயிர்க் கொல்லியை ஒத்த ஒரு நுண்ணுயிர்கொல்லியின் வளர்ச்சிக்கும் மணிகரன் வெந்நீரூற்றுகளில் உள்ள நுண்ணுயிர் சமூகங்களின் அடையாளம் மற்றும் செயல்பாட்டு குணாதிசயங்கள் அறிதல் மற்றும் இந்தியாவின் உத்திரப்பிரதேச மாநிலம் லக்னோ நகரத்திலுள்ள உம்மாரி கிராமத்தின் மாசுபட்ட குப்பைத்தொட்டியில் உள்ள எக்சாகுளோரோசைக்ளோயெக்சேன் சிதைவதில் நுண்ணுயிரிகளின் பங்கைப் புரிந்துகொள்வது, ஆகியவற்றுக்கு வழிவகுத்தது. இந்தியாவின் தில்லி பல்கலைக்கழகத்தில் நிர்வாகம், கற்பித்தல் மற்றும் ஆராய்ச்சி ஆகியவற்றில் 35 ஆண்டுகளுக்கும் மேலான வலுவான மற்றும் நீண்டகால அனுபவம் உள்ளவராக உரூப் லால் தொடர்ந்து இயங்கிவருகிறார். தற்போது இவர் தில்லியிலுள்ள ஆற்றல் மற்றும் வளங்கள் நிறுவனத்தில் மூத்த விஞ்ஞானியாக உள்ளார்  

இந்திய தேசிய அறிவியல் அகாடமி, உறுப்பினர் இந்திய தேசிய அறிவியல் கழக உறுப்பினர், தேசிய விவசாய அறிவியல் கழக உறுப்பினர் என்ற பல உறுப்பினர் தகுதிகளைப் பெற்றுள்ளார்.
# கோத்தா சமரகான்


**கோத்தா சமரகான்** அல்லது **சமரகான்**, (மலாய்: *Samarahan* அல்லது *Kota Samarahan*; ஆங்கிலம்: *Samarahan*; அல்லது *Kota Samarahan*; சீனம்: 三马拉汉); என்பது கிழக்கு மலேசியா, சரவாக் மாநிலத்தின், சமரகான் பிரிவு *(Samarahan Division)*; சமரகான் மாவட்டத்தில் *(Samarahan District)* அமைந்து உள்ள ஒரு நகரம். கூச்சிங் மாநகரத்திற்கான துணைக்கோள் நகரமாகவும் விளங்குகிறது.  

கோத்தா சமரகான் நகர்ப்பகுதி, சரவாக் மாநிலத்தின் மருத்துவம் மற்றும் கல்வி மையமாக மாறி வருகிறது. மேலும் இந்த நகரம் இப்போது *அறிவின் நகரம்* என்றும் பேச்சு வழக்கில் அறியப் படுகிறது.  

## பொது
சமரகான் மாவட்டம் (*Samarahan District*); அசா செயா மாவட்டம் (*Asajaya District*); சாடோங் செயா (*Sadong Jaya District*); துணை மாவட்டம்; ஆகியவை கோத்தா சமரகான் நகராண்மைக் கழகத்தின் (*Kota Samarahan Municipal Council*) அதிகாரத்தின் கீழ் வருகின்றன.  

2010-ஆம் ஆண்டு நிலவரப்படி, கோத்தா சமரகான் நகரத்தின் மொத்த மக்கள் தொகை 12,724 ஆகும். மேலும் கோத்தா சமரகான் நகராண்மைக் கழகத்தினால் நிர்வகிக்கப்படும் அனைத்து நகரங்களின் மக்கள் தொகை 85,495 ஆகும்.  

## சொல் பிறப்பியல்
முவாரா துவாங் *(Muara Tuang)* என்றால் மலாய் மொழியில் "துவாங் கழிமுகம்" என்று பொருள். தொடக்கக் காலக் குடியேற்றம், சுங்கை துவாங்கி ஆற்றின் முகப்பில் அமைந்து இருந்ததால் முவாரா துவாங் என்று பெயரிடப்பட்டது.  

### கோத்தா சமரகான்
1983 ஆகஸ்டு 19-ஆம் தேதி முவாரா துவாங் எனும் துணை மாவட்டம் முழு மாவட்ட நிலைக்குத் தகுதி உயர்த்தப் பட்டது. அதன் பின்னர் சமரகான் மாவட்டம் என புதுப் பெயரில் மாற்றம் கண்டது.  

மாவட்டத் தகுதி உயர்வுக்கு ஏற்ற வகையில், சமரகான் நகர்ப் பகுதியில் இருந்த முவாரா துவாங் சந்தையும் *(Muara Tuang bazaar)* ஒரு நகரம் எனும் தகுதிக்கு நிலை உயர்த்தப்பட்டது. அந்த வகையில் கோத்தா சமரகான் என்று இப்போது அனைவராலும் அறியப் படுகிறது.  

கோத்தா சமரகான் என்பது மலாய் மொழியில் "சமரகான் நகரம்" என்று பொருள்படும். சமரகான் மாவட்டத்தின் பெயரால் பெயரிடப்பட்டது.  

இந்த நகரம் தொடக்கக் காலக் குடியேற்றத்தின் மையப் புள்ளியாக இருந்தது. அப்போது ஒரு முக்கிய நதியாக விளங்கிய பாத்தாங் சமரகான் எனும் பெயரில் இந்த நகரமும் அழைக்கப் படுகிறது.  

## அமைவு
கோத்தா சமரகான் என்பது கூச்சிங் பெருநகரப் பகுதியின் புறநகர்ப் பகுதியாகும். கூச்சிங்கில் இருந்து தென் கிழக்கே சுமார் 30 கி.மீ. தொலைவில் அமைந்து உள்ளது.  

சமரகான் பகுதியில் உள்ள நிலங்கள் பெரும்பாலும் மலைகள் இல்லாதவை. தட்டையான, தாழ்வான நிலப் பகுதிகள். தென்னை, எண்ணெய் பனை மற்றும் அன்னாசி தோட்டங்களுக்கு ஏற்ற கரி மண் நிலங்கள்.  

### காலநிலை
கோத்தா சமரகான் வெப்பமண்டல மழைக்காடுகள் காலநிலையைக் கொண்டது. அயனமண்டல மழைக்காடுகள் என்றும் சொல்வார்கள். ஆண்டு முழுவதும் கனமழை; அல்லது மிக அதிக மழைப் பொழிவைக் கொண்டு உள்ளது. அதாவது அதிகமான வெப்பத்தையும்; அதிகமான மழை வீழ்ச்சியையும் கொண்டு உள்ளது.
# அனந்த சதுர்தசி



**ஆனந்த் சதுர்த்தி** / **கணேச விசர்சனம்** (*Anant Chaturdashi / Ganesh Visarjan*) என்பது சைனர்களாலும் , இந்துக்களாலும் அனுசரிக்கப்பட்டு கொண்டாடப்படும் ஒரு பண்டிகையாகும்.  

அனந்த சதுர்த்தி என்பது பத்து நாட்கள் நீடிக்கும் விநாயக உற்சவம் அல்லது விநாயக சதுர்த்தியின் கடைசி நாளாகும். மேலும் விநாயகனின் உருவத்தை பக்தர்கள் நீர்நிலைகளில் கரைப்பது 'கணேச விசர்சனம்' என்று அழைக்கப்படுகிறது.  

## சைன மத அனுசரிப்பு
சைன நாட்காட்டியில் இது ஒரு முக்கியமான நாளாகும். சுவேதாம்பர சைனர்கள் பாதோ மாதத்தின் கடைசி 10 நாட்களில் பர்வ பர்யுசானவை அனுசரிக்கிறார்கள். திகம்பர சைனர்கள் தஸ் லக்சன் பர்வினை பத்து நாட்களைக் கடைப்பிடிக்கிறார்கள். சதுர்த்தி (அனந்த சௌதாஸ் என்றும் அழைக்கப்படுகிறது) தஸ் லக்சன் பர்வின் கடைசி நாளாகும். சமவாணி சைனர்கள் தெரிந்தோ அல்லது வேறுவிதமாகவோ செய்த தவறுகளுக்கு மன்னிப்பு கேட்கும் நாள், அனந்த சதுர்த்திக்குப் பிறகு ஒரு நாள் அனுசரிக்கப்படுகிறது. 12வது தீர்த்தங்கரரான வசுபூஜ்ஜியர் நிர்வாணம் அடைந்த நாள் இது.  

## இந்து மத அனுசரிப்பு
நேபாளம், பீகார் , கிழக்கு உத்தரப் பிரதேசத்தின் சில பகுதிகளில், இந்த விழா திருப்பாற்கடலுடனும் விஷ்ணுவின் அனந்த ரூபத்துடன் நெருக்கமாக இணைக்கப்பட்டுள்ளது. பதினான்கு திலகங்களுடன் (சிறிய செங்குத்து கீற்றுகள்) ஒரு சிலை மரப் பலகை ஒன்றில் செய்யப்படுகிறது. கீற்றுகளில் பதினான்கு கோதுமை ரொட்டிகள் வைக்கப்படுகின்றன. பாற்கடலைக் குறிக்கும் பஞ்சாமிர்தம் (பால், தயிர், வெல்லம், தேன் மற்றும் நெய் ஆகியவற்றால் ஆனது) இந்த மரப் பலகையில் வைக்கப்படுகிறது. 14 முடிச்சுகள் கொண்ட ஒரு நூல், அனந்தரின் அடையாளமாக ஒரு வெள்ளரிக்காயில் சுற்றப்பட்டு, இந்த "பாற்கடலில்" ஐந்து முறை சுழற்றப்படுகிறது. பின்னர், இந்த அனந்த நூல் முழங்கைக்கு மேல் வலது கையில் ஆண்களால் கட்டப்பட்டது. இதை பெண்கள் தங்கள் இடது கையில் கட்டுவார்கள். இந்த அனந்த் நூல் 14 நாட்களுக்குப் பிறகு அகற்றப்படுகிறது.  

## புகைப்படங்கள்
# 1994 மொகோக்சுங் படுகொலைகள்


**1994 ஆம் ஆண்டு மொகோக்சுங் படுகொலை** (*1994 Mokokchung Massacre*) இது நகர மக்களால் **அயாதியா மொகோக்சுங்** என்றும் குறிப்பிடப்படுகிறது. 1994, திசம்பர், 27 அன்று 10 அசாம் ரைப்பிள்ஸ் மற்றும் இந்திய தரைப்படையின் 12 வது மராத்திய காலாட்படை ஆகியன நாகாலாந்தின் மொகோக்சுங்கில் பொதுமக்கள் மீது தாக்குதல் நடத்தியது.  

சுமார் 2 மணி நேரம் நீடித்த இந்த தாக்குதலில் துப்பாக்கிச்சூடு மற்றும் ஷெல் தாக்குதல்கள் நிகழ்த்தப்பட்டன. இதில் பல அழிவுகள் ஏற்பட்டன. இதில் 89 கடைகள், 48 வீடுகள், 17 வாகனங்கள், 7 இருசக்கர வாகனங்கள் எரிந்து சாம்பலாயின. மேலும் இதில் 7 பொதுமக்கள் சுட்டுக் கொல்லப்பட்டனர். மேலும் ஒரு குழந்தை உட்பட 5 பேர் உயிருடன் எரிக்கப்பட்டனர். பல பெண்கள் பலாத்காரம் செய்யப்பட்டனர். பன்னிரெண்டுக்கும் அதிகமானோர் காணாமல் போயினர்.  

## நிகழ்வு
1994, திசம்பர், 27 அன்று காலை சுமார் 10:20 மணிக்கு 16 வது மராத்தா காலாட்படையின் (எம்எல்ஐ) ஒரு ரோந்து நாகாலாந்தின் மொகோக்சுங்கில் உள்ள போலீஸ் பாயிண்ட் அருகே சென்று கொண்டிருந்தது. மராத்தா காலாட்படையின் கூற்றின்படி, ஆயுதமேந்திய கிளர்ச்சியாளர்களால் அந்த துருப்புக்கள் சுடப்பட்டன. இதனால் ஒரு எம்எல்ஐ சிப்பாய் இறந்தார் எனப்பட்டது.  

இதற்கு எதிர்வினையாக எம்எல்ஐ துப்பாக்கிச் சூடு நடத்தியது. மேலும் கம்பளி பந்துகள் மற்றும் பிற எரியக்கூடிய பொருட்களில் எரிபொருட்களை ஊற்றி, கடைகள், வீடுகள் மற்றும் பிற கட்டிடங்களுக்கு தீ வைக்கத் தொடங்கியது.  

துப்பாக்கிச் சூடு தீவிரமடைந்ததால், நகரின் முக்கிய கடைவீதியிலும் அதைச் சுற்றியும் இருந்த பொதுமக்களை இராணுவத்தினர் சுற்றி வளைத்தனர். பின்னர் பெண்கள் மற்றும் குழந்தைகளை பிரதான திறந்தவெளியை பகுதி நோக்கி நடத்தி சென்ன்றனர். அதேசமயம் ஆண்கள் திட்டமிட்டு சித்திரவதை செய்யப்பட்டனர்.  

## விசாரணை
சில தகவல்களின்படி, அதே நாளில் இந்திய ராணுவத் தளபதி சங்கர் ராய்சௌத்ரி அப்போது நாகாலாந்து முதல்வராக இருந்த எஸ். சி. ஜமீர் உடன் நாகாலாந்தில் நிலவும் சட்டம்-ஒழுங்கு பிரச்சனை குறித்து விவாதிக்க கோகிமாவுக்குச் சென்றதால், அவருக்கு எந்த அசம்பாவிதமும் ஏற்படாமல் தடுக்கவும், மக்களிடையே ஒரு அச்ச உணர்வை ஏற்படுத்துவதற்காகவும், திட்டமிட்டு இந்த நிகழ்ச்சி நடத்தப்பட்டது. இதற்கு வலுசேர்க்கும் விதமாக அன்றைய தினம் காலை சுமார் 7:00 மணி முதல் நகரில் உள்ள அனைத்து தொலைபேசி இணைப்புகளும் மர்மமான முறையில் செயலிழந்ததால், இச்சம்பவம் முன்கூட்டியே திட்டமிடப்பட்டதா என்ற அச்சம் ஏற்பட்டது.  

## மரபுவழி எச்சம்
இந்த சம்பவத்தில் ஈடுபட்ட குற்றவாளிகளான அஸ்ஸாம் ரைபிள்சால் 2020 சனவரியில், மொகோக்சுங்கில் நகரின் மையத்தில் போர் நினைவுச்சின்னம் கட்டப்பட்டதற்கு எதிராக பல நாகா குடிமை சமூகங்களும் பல்வேறு நபர்களும் தங்கள் எதிர்ப்பை வெளிப்படுத்தினர்.  

## இதனையும் காண்க
- நாகாலாந்தில் நடந்த படுகொலைகளின் பட்டியல்
# 1995 கோகிமா படுகொலை


**1995 கோகிமா படுகொலை** (*1995 Kohima Massacre*) என்பது 1995, மார்ச் 5 அன்று இந்திய இராணுவத்தால் ;sh/flljjoold ஆகும். இந்திய இராணுவத்தின் 16 ராஷ்ட்ரிய ரைபிள்ஸ் படைகள் நாகாலாந்தின் தலைநகரான கோகிமா வழியாக பயணித்துக்கொண்டிருந்தபோது பொதுமக்கள் மீது துப்பாக்கிச் சூடு நடத்தியது.  

ஆயுதம் ஏந்திய துருப்புக்கள் சென்ற வாகனத் தொடரணியில் இருந்த ஒரு வாகனத்தின் வட்டகை (டயர்) வெடித்ததை வெடிகுண்டுத் தாக்குதல் சத்தம் என்று தவறாக நினைத்து படையினர் பொதுமக்கள் மீது கண்மூடித்தனமாக துப்பாக்கிச் சூடு நடத்தினர்.  

## நிகழ்வு
1995 மார்ச் 5 அன்று மணிப்பூரின் பிஷ்ணுபூரிலிருந்து நாகாலாந்தின் திமாபூருக்கு செல்லும் வழியில் 16 ராஸ்திரிய ரைபிள்ஸ் (ஆர்ஆர்) வாகனத் தொடரணி கோஹிமா வழியாகச் சென்று கொண்டிருந்தது.  

5 கிமீக்கு மேல் நீண்ட ஆயுதமேந்திய வாகனத் தொடரணி சென்று கொண்டிருந்தது. அதில் ஐந்து அதிகாரிகள், 15 ஜேசிஓக்கள் மற்றும் 400 படை வீரர்களை சுமந்துகொண்டு அறுபத்து மூன்று வாகனங்கள் இருந்தன. கொகிமாவில் மக்கள் அடர்த்தி நிறைந்த பகுதியான ஏஓசி மற்றும் பிஓசி பகுதியை தொடரணி கடக்கும்போது, வாகனம் ஒன்றின் வட்டகை வெடித்து. இதனால் ராணுவ வீரர்கள் உடனடியாக தாக்குதல் நடத்தத் தொடங்கினர். தங்கள் வாகனத்தின் வட்டகைதான் வெடித்தது என்பதை அறியாமல், ஆயுதம் ஏந்திய துருப்புக்கள் பொதுமக்கள் மீது துப்பாக்கிச் சூடு நடத்தியது. இந்த துப்பாக்கிச் சூட்டில் 1,207 ரவுண்டுகள் துப்பாக்கிச் சூடு மற்றும் ஐந்து சுற்று மோட்டார் துப்பாக்கிச் சூடு ஆகியவை அடங்கும். மதியம் 1:30 க்கு துப்பாக்கிச் சூடு துவங்கியது. பிற்பகல் 3:30 க்குப் பிறகு மொத்தம் 7 பேர் கொல்லப்பட்டதும், 36 பேர் காயமடைந்ததும் அறியவந்தது.  

ராஸ்திரிய ரைபிள்ஸ் படையினர் வேண்டுமென்றே பொதுமக்களின் சொத்துக்களை தாக்கினர், கட்டிடங்கள் மற்றும் வீடுகளை சேதப்படுத்தினர். அதன் பின்னர் காயமடைந்தவர்களுக்கு சிகிச்சை அளிக்க விடாமல் தடுத்தனர்.
# நாகாலாந்தில் நடந்த படுகொலைகளின் பட்டியல்

நாகாலாந்தில் நடந்த படுகொலைகளின் பட்டியில் பின்வருமாறு.  

## நாகாலாந்து (ஒன்றிய பிரதேசம் 1957–1963)
| பெயர் | நாள் | இடம் | இறப்புகள் | குறிப்புகள் |
| --- | --- | --- | --- | --- |
| மதிக்ரு படுகொலை | 6, செப்டம்பர் 1960 | மதிக்ரு, பேக் மாவட்டம் | 9 பொதுமக்கள் | 16 பஞ்சாப் படையணியால் நிகழ்த்தப்பட்டது |

## நாகாலாந்து மாநிலமான பிறகு (1963இல் இருந்து)
| பெயர் | நாள் | இடம் | இறப்புகள் | குறிப்புகள் |
| --- | --- | --- | --- | --- |
| 1994 மொகோக்சுங் படுகொலைகள் | 27, திசம்பர், 1994 | மோகோக்சுங் | 12 பொதுமக்கள் | 16 மராத்திய இலகு காலாட்படை மற்றும் 10 அசாம் ரைப்பிள்ஸ் ஆல் நிகழ்த்தப்பட்டது. |
| 1995 கோகிமா படுகொலை | 5, மார்ச், 1995 | கோகிமா | 7 பொதுமக்கள் | 16 இராஷ்ட்ரிய ரைபில்ஸ் நிகழ்த்தியது |
| 2021 நாகாலாந்து கொலைகள் | 4, திசம்பர் 2021 | திரு-ஓட்டிங் சாலை, மோன் மாவட்டம் | 13 பொதுமக்கள் | 21 பாராசூட் படைகள் மற்றும் அசாம் ரைப்பிள்ஸ் நிகழ்த்தின |
# 9கே720 இஸ்காந்தர்

**9கே720 இஸ்காந்தர்** என்பது உருசிய இராணுவத்தால் தயாரிக்கப்படும் ஒரு ஏவுகணை ஆகும். இதை உருசியா, ஆர்மீனியா மற்றும் அல்ஜீரியா ஆகிய நாடுகள் தற்போது பயன்படுத்தி வருகின்றன. இவ்வகை ஏவுகணைகள் உருசியாவின் காலினின்கிராத் மாகாணத்திலும் நிறுத்தப்பட்டுள்ளன.  

## வகைகள்
இதில் இஸ்காந்தர்-எம், இஸ்காந்தர்-கே மற்றும் இஸ்காந்தர்-ஈ என மூன்று வகைகள் உள்ளன.  

### இஸ்காந்தர்-எம்
உருசிய இராணுவத்திற்கு இவ்வகை பயன்படுத்தப்படுகிறது. இது 415 கி.மீ. பாயக்கூடியது எனத் தெரிவிக்கப்பட்டுள்ளது. எனினும் 500 கி.மீ. பயக்கூடியது எனக் கருதப்படுகிறது. இது ஒலியின் வேகத்தைப் போல் 6-7 மடங்கு வேகத்திலும் 6-50 கி.மீ. உயரத்திலும் பாயக்கூடியது.  

## பயன்பாடு

### உருசியா
இந்த ஏவுகணை முதன் முதலில் உருசிய-சார்சிய போரில் பயன்படுத்தப்பட்டதாக பதிவுகள் உள்ளன.
# காசி எம் பதுருத்தோசா


**காசி எம் பதுருத்தோசா** (*Kazi M Badruddoza*) வங்காளதேசத்தைச் சேர்ந்த ஒரு விஞ்ஞானியாவார். 1927 ஆம் ஆண்டு சனவரி மாதம் முதல் தேதியன்று இவர் பிறந்தார். வங்காளதேச தேசிய வேளாண் ஆராய்ச்சி அமைப்பில் விஞ்ஞானியாக பணிபுரிகிறார்.  
## கல்வி மற்றும் தொழில்
1952 ஆம் ஆண்டு வங்கதேசத்தின் டாக்கா பல்கலைக்கழகத்தில் தனது வேளாண்மை பாட இளநிலை பட்டம் பெற்றார். அமெரிக்காவின் லூசியானா மாநிலப் பல்கலைக்கழகத்தில் முனைவர் பட்டமும் பெற்றார்.  

•காசிபோலெட்டசு என்ற பூஞ்சை இனமானது இவரது பெயரால் அழைக்கப்படுகிறது.
# எஸ்-400 ஏவுகணை அமைப்பு


**எஸ்-400** என்பது உருசியாவால் உருவாக்கப்பட்ட ஒர் ஏவுகணை அமைப்பு ஆகும். இது தரையில் இருந்து பாய்ந்து வானில் உள்ள இலக்குகளை அழிக்கக்கூடியதாகும். இது 1990களில் உருவாக்கப்பட்டது.  

இது முதன் முதலில் ஏப்ரல் 28, 2007 அன்று பயன்பாட்டுக்கு வந்தது. இந்த ஏவுகணை அமைப்பை வாங்குவதற்கு உருசிய அரசாங்கத்துடன் ஒப்பந்தம் செய்த முதல் நாடு இந்தியாவாகும். அதன் பிறகு சவூதி அரேபியா, துருக்கி, பெலாரசு மற்றும் செர்பியா ஆகிய நாடுகளும் இந்த அமைப்பை வாங்குவதற்காக முயற்சிகளை மேற்கொண்டுள்ளன.  

2017 ஆம் ஆண்டு *தி எக்கனாமிஸ்ட்* பத்திரிகையானது எஸ்-400 அமைப்பை "தற்போது தயாரிக்கப்படும் வான் பாதுகாப்பு அமைப்புகளிலேயே ஒரு சிறந்த அமைப்புகளில் ஒன்றாகும்" என குறிப்பிட்டது.
# தேசிய நில அதிர்வு கண்காணிப்பு மையம்



**தேசிய நில அதிர்வு கண்காணிப்பு மையம்** (*National Seismic Monitoring Centre*) பாக்கித்தானின் இசுலாமாபாத்தில் உள்ள ஒரு பூகம்ப கண்காணிப்பு மையம் ஆகும். இந்த மையம் பாக்கித்தான் வானிலை துறையால் நிர்வகிக்கப்படுகிறது.  

## பின்னணி
20 அகன்ற வரிசை நில அதிர்வு நிலையங்கள் மற்றும் 15 குறுகிய கால நில அதிர்வு நிலையங்களின் வலையமைப்பை இந்த மையம் இயக்குகிறது. பாக்கித்தானில் நில அதிர்வு நடவடிக்கைகளை கண்காணிக்கவும் மக்ரான் துணை மண்டலத்தில் சுனாமி நிலநடுக்கத்தை மேலும் கண்டறியவும் பாக்கித்தானின் தேசிய நில அதிர்வு கண்காணிப்பு மையம்</b></nowiki> செயல்படுகிறது. தேசிய சுனாமி எச்சரிக்கை மையம், கராச்சி மற்றும் பாக்கித்தான் கடற்படையுடன் நெருக்கமான ஒருங்கிணைப்பில் இம்மையம் செயல்படுகிறது. நாடு முழுவதும் இருக்கும் இந்த வலையமைப்பில் பிரித்தானிய மற்றும் சீன நில அதிர்வு சாதனங்கள் பொருத்தப்பட்டுள்ளன.
# சம்சாமா பூங்கா


**சம்சாமா பூங்கா** (*Zamzama Park*) பாக்கித்தான் நாட்டின் சிந்து மாகாணத்திலுள்ள ஒரு பூங்காவாகும். கராச்சி நகரில் உள்ள இராணுவ வீட்டுவசதி ஆணையத்தின் 5 ஆவது பகுதியில் இப்பூங்கா 26 ஏக்கர் பரப்பளவில் அமைந்துள்ளது.  

இங்கு மெல்லோட்டப் பாதைகள், நடை பாதைகள், உருளிச்சறுக்கி பகுதிகள், புத்துணர்வுப் பகுதி, மற்றும் விளையாட்டு மைதானம் ஆகியவை உள்ளன. இரண்டாவது நுழைவாயிலுக்கு அருகில் காட்சி மையம் மற்றும் பாக்கித்தான் பொன்சாய் சங்கத்தின் தலைமை அலுவலகம் ஆகியவையும் அமைந்துள்ளன.  

சம்சாமா என்பது பாக்கித்தானின் மிகப்பெரிய நகரமான கராச்சியில் உள்ள கிளிஃப்டன் நகரில் அமைந்துள்ள ஓர் ஆடம்பரமான பகுதியாகும். குடியிருப்பு வசதிகளுடன் மிகவும் வளர்ச்சியடைந்த வணிகப் பகுதியாக இது கருதப்படுகிறது. பிரபலமான வணிகப்பெயர் அடையளங்கள் கொண்ட கடைகள் இப்பகுதியில் உள்ளன.
# வேலம்பட்டி, பென்னாகரம்


**வேலம்பட்டி** (*Velampatti*) என்பது இந்திய ஒன்றியம், தமிழ்நாட்டின், தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643633. இது வேலம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 14 கிலோமீட்டர் தொலைவிலும், பென்னாகரத்தில் இருந்து 20 கிலோமீட்டர் தொலைவிலும், சென்னையில் இருந்து 298 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 268, மொத்த மக்கள் தொகைகள் 1056, இதில் 541 ஆண்களும், 515 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 66.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்  

## மேற்கோள்
# வினைல்சிலேன்


**வினைல்சிலேன்** (*Vinylsilane*) என்பது CH<sub>2</sub>=CHSiH<sub>3</sub> என்ற மூலக்கூற்று வாய்ப்பாட்டால் குறிக்கப்படும் ஒரு கரிமச் சேர்மமாகும். கரிமசிலிக்கன் வகை சேர்மமான இது சிலேனின் வழிப்பெறுதியாகப் பெறப்படுகிறது. நிறமற்ற வளிமமான வினைல்சிலேன் பெரும்பாலும் கோட்பாட்டு ரீதியிலான பயன்பாடுகளை மட்டுமே கொண்டுள்ளது.  
## பதிலீடு செய்யப்பட்ட வினைல்சிலேன்கள்
மூல வினைல்சிலேனைக் காட்டிலும் சிலிக்கன் மீது பிற பதிலிகள் பதிலீடு செய்யப்பட்ட வினைல் சிலேன்கள் பொதுவாகப் பயன்படுத்தப்படுகின்றன. கரிமத் தொகுப்பு வினைகளில் வினைல்சிலேன்கள் பயனுள்ள இடைநிலைகளாகும்.  

பலபடி வேதியியல் மற்றும் பொருள் அறிவியல் துறைகளில் வினைல்மும்மெத்தாக்சிசிலேன் அல்லது வினைல்மூவீத்தாக்சி சிலேன் போன்றவை ஒருமங்களாகவும் பிணைப்பு முகவர்களாகவும் செயல்படுகின்றன.  

வினைல்சிலேன்கள் பெரும்பாலும் ஆல்கைன்களின் ஐதரோசிலைலேற்ற வினையின் மூலம் தயாரிக்கப்படுகின்றன. குளோரோசிலேன்களுடன் ஆல்கீனைல் லித்தியம் மற்றும் கிரிக்கனார்ட்டு வினைப்பொருள்கள் சேர்த்து வினைபுரியச் செய்தால் வினைல்சிலேனை உருவாக்கலாம். சில சந்தர்ப்பங்களில் சிலைலேற்ற ஐதரசன் நீக்கம் செய்யும் வினையும் மற்றொரு தயாரிப்பு முறையாகும்.
# மரியா சூறாவளி நினைவகம்

**மரியா சூறாவளி நினைவகம்** (*Hurricane Maria Memorial*) அமெரிக்காவின் புவேர்ட்டோ ரிக்கோவை 2017 ஆம் ஆண்டு செப்டம்பர் மாதம் 20 ஆம் தேதியன்று தாக்கிய மரியா சூறாவளியால் பாதிக்கப்பட்டவர்களைக் கௌரவிப்பதற்காக நியூயார்க் நகரத்தில் உள்ள பேட்டரி பூங்காவில் சூறாவளி மரியா நினைவுச்சின்னம் அமைக்கப்பட்டுள்ளது.  

புவேர்ட்டோ ரிக்கோ தீவின் மீது 2017 ஆம் ஆண்டு செப்டம்பர் மாதம் தாக்கிய மரியா சூறாவளி நான்காம் வகை என்று அடையாளப்படுத்தப்படும் சூறாவளி வகையாகும். 3,000 பேருக்கு மேல் இறந்ததாக மதிப்பிடப்பட்டாலும், பாதிக்கப்பட்டவர்களின் உண்மையான எண்ணிக்கை இறுதிவரை முழுமையாகத் தீர்மானிக்கப்படவில்லை.  

நியூயார்க் நகரத்தில் புவேர்ட்டோ ரிக்கோ வம்சாவளியைச் சேர்ந்தவர்கள் அதிக எண்ணிக்கையில் இருப்பதால், சூறாவளியில் இறந்தவர்களின் நினைவாக ஒரு நினைவுச்சின்னம் அர்ப்பணிக்கப்பட வேண்டும் என்று முடிவு செய்யப்பட்டது.  

மரியா சூறாவளி நினைவகம் 2021 ஆம் ஆண்டு மார்ச் மாதம் 26 ஆம் தேதியன்று நியூயார்க் மாநில கவர்னர் ஆண்ட்ரூ கியூமோவால் அர்ப்பணிக்கப்பட்டது
# ஒலாஃப் சோல்த்சு


**ஒலாஃப் சோல்த்சு** (*Olaf Scholz*; ; பிறப்பு: 14 சூன் 1958) செருமானிய அரசியல்வாதியும், 2021 திசம்பர் 8 முதல் செருமானிய அரசுத்தலைவரும் ஆவார். சமூக சனநாயகக் கட்சியின் உறுப்பினரான இவர் முன்னதாக அங்கெலா மேர்க்கெலின் அரசில் துணை அரசுத்தலைவராகவும், நிதி அமைச்சராகவும் 2018 முதல் 2021 வரை பணியாற்றியிருந்தார். இவர் 2011 முதல் 2018 வரை ஆம்பர்கு மாநில முதல்வராகவும் 2009 முதல் 2019 வரை சமூக சனநாயகக் கட்சியின் த்ணைத் தலைவராகவும் பதவியில் இருந்தார். 2021 இல் இவர் சமூக சனநாயகக் கட்சி, பசுமைக் கட்சி, சுயாதீன சனநாயகக் கட்சி ஆகியவற்றின் கூட்டணியில் ஆட்சி அமைத்தார்.  

சோல்த்சு தொழிலாளர் மற்றும் வேலைவாய்ப்பு சட்டத்தில் திறமை பெற்ற வழக்கறிஞர். இவர் 1970-களில் சமூக சனநாயகக் கட்சியின் உறுப்பினரானார். 1998 முதல் 2011 வரை நாடாளுமன்ற உறுப்பினராக இருந்தார். 2002 இல் கட்சிப் பொதுச் செயலாளராகத் தேர்ந்தெடுக்கப்படுவதற்கு முன்பு, 2001 இல் ஆம்பர்கு அரசில் பணியாற்றினார். அரசுத்தலைவர் கெர்ஃகாத் சுரோடரின் அரசில் கட்சியின் நாடாளுமன்றத் தலைவராகவும் இருந்துள்ளார். பின்னர் 2007 இல் மேர்க்கெல் அரசில் தொழிலாளர் மற்றும் சமூக விவகார அமைச்சராக நியமிக்கப்பட்டார். 2009 தேர்தலை அடுத்து சமூக சனநாயகக் கட்சி அரசாங்கத்தை விட்டு வெளியேறிய பிறகு, இவர் ஆம்பர்கில் கட்சித் தலைவராகவும், பின்னர் பின்னர் கட்சியின் துணைத் தலைவராகவும் ஆனார். 2011 ஆம்பர்க் மாநிலத் தேர்தலில் அவர் தனது கட்சியை வெற்றியடையச் செய்து, 2018 வரை மாநில முதல்வராகப் பணியாற்றினார்.  

2018 இல் இவரது கட்சி நான்காவது மேர்க்கெல் அரசாங்கத்தில் நுழைந்த பிறகு, சோல்த்சு நிதி அமைச்சராகவும், செருமனியின் துணை அரசுத்தலைவராகவும் நியமிக்கப்பட்டார். 2020-இல், 2021 கூட்டாட்சித் தேர்தலுக்கான அரசுத்தலைவர் வேட்பாளராகக் கட்சியினால் பரிந்துரைக்கப்பட்டார். இவரது கட்சி நாடாளுமன்றத்தில் 206 இடங்களை (25.8%) வென்று, பசுமைவாதிகளுடனும் சுயாதீன சனநாயகக் கட்சியுடனும் இணைந்து ஒரு கூட்டணியை உருவாக்கியது. 2021 திசம்பர் 8 அன்று, இவர் செருமனியின் அரசுத்தலைவராகப் பதவியேற்றார்.
# பஞ்சமுகி அனுமான் கோயில்



**சிறீ பஞ்சமுகி அனுமான் மந்திர்** (*Shri Panchmukhi Hanuman Mandir*) பாக்கித்தான் நாட்டிலுள்ள ஒரு வரலாற்று சிறப்புமிக்க இந்து கோவிலாகும். சிந்து மாகாணத்தின் கராச்சி நகரிலுள்ள சிப்பாய் பசாரில் இக்கோயில் அமைந்துள்ளது. 1,500 ஆண்டுகால பழமை வாய்ந்த கோயில் என்றும் அறியப்படுகிறது. இயற்கையான அனுமனின் திருவுருவச் சிலையைக் கொண்ட உலகின் ஒரே கோயில் சிறீ பஞ்சமுகி அனுமான் கோயில் என்ற சிறப்பும் இக்கோயிலுக்கு உள்ளது. சிந்து கலாச்சார (பாதுகாப்பு) சட்டம் 1994 இன் கீழ் இக்கோயில் தேசிய பாரம்பரியச் சின்னமாக அறிவிக்கப்பட்டுள்ளது.  

## மத முக்கியத்துவம்

வனவாசத்தின் போது இராமர் இக்கோவில் இருக்கும் இடத்திற்கு வருகை தந்ததாக நம்பப்படுகிறது. சிறிது காலத்திற்குப் பிறகு, அந்த இடத்தில் இருந்து பஞ்சமுகி அனுமன் சிலை தோண்டி எடுக்கப்பட்டு, அந்த இடத்தில் கோயில் கட்டப்பட்டது. பஞ்சமுகி அனுமன் சிலையை 11 அல்லது 21 முறை வலம் வந்தால் பக்தர்களின் விருப்பங்கள் நிறைவேறும் என்பது நம்பிக்கை.  

## வரலாறு

தற்போதைய கோயில் அமைப்பு சுமார் 1500 ஆண்டுகளுக்கு முன்பு கட்டப்பட்டது. கோவில் 2,609 சதுர அடி பரப்பளவில் இருந்தது. பின்னர் இந்த நிலத்தின் பாதி நில அபகரிப்பாளர்களால் பெரும்பாலும் ஆக்கிரமிக்கப்பட்டது. கடந்த 2006 ஆம் ஆண்டு, ஆக்கிரமிப்பு நிலத்தை கோவிலுக்கு வழங்க மாவட்ட நீதிமன்றம் உத்தரவிட்டது. ஆனால் உத்தரவுக்கு பிறகும் பல ஆக்கிரமிப்பாளர்கள் கோவில் பகுதியை ஆக்கிரமித்து வருகின்றனர். 2012 ஆம் ஆண்டில், இந்து சமூகத்திடமிருந்தும் முத்தலாக் இயக்கத்திடமிருந்தும் 2019 ஆம் ஆண்டில், புனரமைப்புப் பணிகளின் போதுபல இந்து கடவுள்களின் சிலைகள் இக்கோயில் தளத்தில் இருந்து கண்டெடுக்கப்பட்டன.  

## இதையும் காண்க
- உமர்கோட் சிவன் கோயில்
- இங்குலாச்சு மாதா சக்திபீடக் கோவில்
# 4-புளோரோபுரோமோபென்சீன்


**4-புளோரோபுரோமோபென்சீன்** (*4-Fluorobromobenzene*) C<sub>6</sub>H<sub>4</sub>BrF என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். ஆலசனேற்றம் பெற்ற அரோமாட்டிக் சேர்மமான இது ஒரு பென்சீன் வழிப்பெறுதியாகும். பென்சீனில் ஒரு புரோமின் அணு புளோரின் அணுவின் பாரா நிலையில் பிணைந்துள்ளது. ஒரு வேளாண் வேதிப் பொருள் இடைநிலையாக சில மருந்துவகைப் பொருள்கள் தயாரிக்கவும், கரிமத் தொகுப்பு வினைகளில் ஒரு முன்னோடிச் சேர்மமாகவும் இது பயன்படுகிறது. நிறமற்ற நீர்மமான இது குறைவான நச்சுத்தன்மை கொண்டதாக உள்ளது.  

## தயாரிப்பு

இரும்பு(III) புரோமைடு அல்லது அலுமினியம் முப்புரோமைடு போன்ற இலூயிசு அமில வினையூக்கி முன்னிலையில் புளோரோபென்சீனை புரோமினேற்றம் செய்து 4-புளோரோபுரோமோபென்சீன் தயாரிக்கப்படுகிறது.  

1976 ஆம் ஆண்டு இயற்றப்பட்ட நச்சுப் பொருட்கள் கட்டுப்பாட்டுச் சட்டத்தின் படி 4-புளோரோபுரோமோபென்சீன் அதிக உற்பத்தி அளவு இரசாயனப் பொருளாக வகைப்படுத்தப்பட்டது. அதாவது, ஆண்டுக்கு 1 மில்லியன் பவுண்டுகள் (சுமார் 500 டன்கள்) இந்த இரசாயனப் பொருள் அமெரிக்காவில் உற்பத்தி செய்யப்படுகிறது அல்லது இறக்குமதி செய்யப்படுகிறது. 2002 ஆம் ஆண்டு நிலவரப்படி இந்த சேர்மத்தை உற்பத்தி செய்யும் அல்லது இறக்குமதி செய்யும் நிறுவனங்கள் 10 மில்லியன் (4,536,000 கிலோகிராம்கள்) 4-புளோரோபுரோமோபென்சீன் பயன்படுத்தப்பட்டதாக அறிவித்தன. இது 1986 ஆம் ஆண்டு பயன்படுத்தப்பட்ட 500,000 பவுண்டுகள் (226,800 கிலோகிராம்) என்ற அளவைக் காட்டிலும் அதிகமாகும் என்று நச்சுப் பொருள்கள் கட்டுப்பாட்டுச் சட்டத்தின் சரக்கு புதுப்பித்தல் விதியில் தெரிவிக்கப்பட்டுள்ளது.  

## வினை
தீங்குயிர்க்கொல்லி பிளசிலசோல் போன்ற 4-புளோரோபீனைல் சேர்மங்களை தயாரிக்கும் போது 4-புரோமோபுளோரோபென்சீன் கிரிக்கனார்டு வினைப்பொருளை உருவாக்குகிறது.  

## பாதுகாப்பு
இந்த சேர்மம் ஓர் எரியக்கூடிய திரவமாகும். இது 53 டிகிரி செல்சியசு வெப்பநிலையை தீப்பற்றும் வெப்பநிலையைக் கொண்டுள்ளது.
# கோட்டுகோதெல்லா கோட்டை


**கோட்டுகோதெல்லா கோட்டை** (*Kotugodella Fort*) இலங்கையின் பதுளை மாவட்டத்தில் அல்தும்முல்லை நகரத்திற்கு அருகில் அமைந்துள்ளது. காட்டுகோதெல்லா பலகோட்டுவா என்ற பெயராலும் அழைக்கப்படும் இக்கோட்டை போர்த்துக்கேயர் கோட்டையாகும். போர்த்துக்கேய இலங்கையின் ஆறாவது மற்றும் எட்டாவது கவர்னராக இருந்த கான்சுடாண்டினோ டி சா டி நோரோங்காவின் கட்டுப்பாட்டில் இருந்த போர்த்துகேயர்கள் 1630 ஆம் ஆண்டில் இடல்கசின்னா கணவாயை ஊவா மாகாணத்திற்குள் நுழைவதற்கான வழியாகப் பயன்படுத்த முயற்சித்தனர். இத்தாக்குதலில் படைகளை நிறுத்துமிடமாக கோட்டை பயன்படுத்தப்பட்டது.  

கோட்டுகோதெல்லா கோட்டை இடல்கசின்ன இரயில் நிலையத்திலிருந்து தெற்கே 5 கிமீ (3 மைல்) தொலைவில் நீட்வுட் தேயிலைத் தோட்டத்திற்குள் அமைந்துள்ளது. கோட்டையில் இப்போது எஞ்சியிருப்பது அரை வட்டக் கோட்டைகளின் கல் அடித்தளங்கள் மட்டுமேயாகும்.  

2002 ஆம் ஆண்டு நவம்பர் மாதம் இந்த கோட்டை பாதுகாக்கப்பட்ட ஒரு தொல்பொருள் தளமாக அறிவிக்கப்பட்டது.  
## இதையும் காண்க
- அல்தும்முல்லை கோட்டை
# முருக்கன்தாள்



**முருக்கன்தாள்** (*Murukkanthal*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இக்கிராமம் புதூர் புங்கனி ஊராட்சிக்கு உட்பட்டது.  

## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 55 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும், சென்னையில் இருந்து 251 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 114 வீடுகள் உள்ளன. கிராமத்தின் மொத்த மக்கள் தொகையானது 451 ஆகும். இதில் ஆண்கள் எண்ணிக்கை 234, பெண்களின் எண்ணிக்கை 217 என உள்ளது. கிராம மக்களின் கல்வியறிவு விகிதமானது 73.8 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# முருங்கிபட்டி


**முருங்கிபட்டி** (*Murungipatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இக்கிராமம் கீழ்குப்பம் ஊராட்சிக்கு உட்பட்டது.  

## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 54 கிலோமீட்டர் தொலைவிலும், ஊத்தங்கரையில் இருந்து 4 கிலோமீட்டர் தொலைவிலும், சென்னையில் இருந்து 246 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 32 வீடுகள் உள்ளன. கிராமத்தின் மொத்த மக்கள் தொகையானது 109 ஆகும். இதில் ஆண்கள் எண்ணிக்கை 55, பெண்களின் எண்ணிக்கை 54 என உள்ளது. கிராம மக்களின் கல்வியறிவு விகிதமானது 70.6 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# 1,2-இருபுளோரோபென்சீன்


**1,2-இருபுளோரோபென்சீன்** (*1,2-Difluorobenzene*) C<sub>6</sub>H<sub>4</sub>F<sub>2</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். அரோமாட்டிக்கு சேர்மமான 1,2-இருபுளோரோபென்சீன் நிறமற்றதாக இருக்கும். ஒரு கரைப்பானாகப் பயன்படுத்தப்படும் இந்நீர்மம் உலோக ஒருங்கிணைவுச் சேர்மங்களின் மின்வேதியியல் ஆய்வுகளில் பயன்படுத்தப்படுகிறது.  
## பயன்பாடு
1,2-இருபுளோரோபென்சீன் இடைநிலை உலோக ஒருங்கிணைவுச் சேர்மங்களின் மின்வேதியியல் பகுப்பாய்விற்கு கரைப்பானாகப் பயன்படுத்தப்படுகிறது.  

ஒப்பீட்டளவில் வேதி வினைகளில் செயலற்றதாகவும் பலவீனமாக ஒருங்கிணைப்புத்திறனும் கொண்டு பல மின்பகுளிகள் மற்றும் உலோக அணைவு உப்புகளைக் கரைக்கும் அளவுக்கு அதிகமான மின்கடத்தா மாறிலியைக் கொண்டுள்ளது. உலோக அணைவுச் சேர்மங்களுக்கான ஒரு பலவீனமான ஒருங்கிணைப்பு கரைப்பானாக 1,2-இருபுளோரோபென்சீன் பயன்படுத்தப்படுகிறது. ஒப்பீட்டளவில் மிகவும் வலுவாக ஒருங்கிணைக்கும் கரைப்பான்களான அசிட்டோநைட்ரைல், இருமெத்தில் சல்பாக்சைடு, இருமெத்தில்பார்மமைடு போன்றவற்றுக்கு மாற்றாகவும் இது பயன்படுத்தப்படுகிறது.  

ஒரு மயக்க மருந்தாகவும் 1,2-இருபுளோரோபென்சீன் பயன்படுத்தப்படுகிறது.  

1,2-இருபுளோரோபென்சீனை அசிட்டைலேற்றம் செய்து 3',4'-இருபுளோரோபுரோப்பியோபீனோன் தயாரிக்க இயலும். ஆலசனேற்ற கேத்தினோன் தயாரிப்பில் இவ்விளைபொருள் முக்கியப்பங்கு வகிக்கிறது.  

## பாதுகாப்பு
நீர்ம நிலையிலும் வாயுநிலையிலும் எளிதில் தீப்பற்றும். இதனால் தீங்கிழைக்கும் சிதைவு வேதிப்பொருள்கள் உருவாகும். கார்பன் ஆக்சைடுகள், ஐதரசன் புளோரைடு போன்ற வாயுக்கள் வெளியேறலாம். புளோரினேற்றம் செய்யப்பட்ட இரப்பர் கையுறைகளைப் பயன்படுத்துவது பாதுகாப்பானதாகும்.
# நாகல்பட்டி



**நாகல்பட்டி** (*Nagalpatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இக்கிராமம் சாமல்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 35 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 276 வீடுகள் உள்ளன. கிராமத்தின் மொத்த மக்கள் தொகையானது 1,013 ஆகும். இதில் ஆண்கள் எண்ணிக்கை 522, பெண்களின் எண்ணிக்கை 491 என உள்ளது.  

## மேற்கோள்
# நாயக்கனூர், ஊத்தங்கரை



**நாயக்கனூர்** (*Naickanur*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இக்கிராமம் வெல்ல குட்டை ஊராட்சிக்கு உட்பட்டது.  

## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 58 கிலோமீட்டர் தொலைவிலும், ஊத்தங்கரையில் இருந்து 13 கிலோமீட்டர் தொலைவிலும் உள்ளது.  

## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 845 வீடுகள் உள்ளன. கிராமத்தின் மொத்த மக்கள் தொகையானது 3,207 ஆகும். இதில் ஆண்கள் எண்ணிக்கை 1,597, பெண்களின் எண்ணிக்கை 1,610 என உள்ளது.
# தாரோ கான் கல்லறை


**தாரோ கான் கல்லறை** (*Tomb of Tharo Khan*) பாக்கித்தான் நாட்டின் சிந்து மாகாணத்திலுள்ள மிர்பூர் காசு நகரத்தில் அமைந்துள்ள தாரோ கான் தல்பூரின் கல்லறை ஆகும். இந்த கல்லறை பதினெட்டாம் நூற்றாண்டில் ஐதராபாத் நகரில் கட்டப்பட்ட தல்பூர் மிர்சு வளாகத்தின் கல்லறைகளுடன் தொடர்புடையதாகும். இவை சிந்துவின் ஆளும் தல்பூர் மிர்சுடன் தொடர்புடைய கல்லறைகள் ஆகும்.  
## அமைவிடம்
இன்றைய தெற்கு பாக்கித்தானில் உள்ள மிர்பூர் காசின் புறநகரில் உள்ள சித்தோரி மயானத்தில் இக் கல்லறை அமைந்துள்ளது. மிர் அல்லா யார் கானின் கல்லறைக்கு மேற்கே மிர் தாரோ கானின் கல்லறை அமைந்துள்ளது.  
## தற்போதைய நிலை
உள்புகுந்த நீரால் வளாகம் முழுவதும் அரிப்பு ஏற்பட்டு கல்லறைகள் சிதிலமடைந்த நிலையில் உள்ளன.
# கொல்கத்தாவில் சுற்றுச்சூழல் பிரச்சினைகள்

**கொல்கத்தாவில் சுற்றுச்சூழல் பிரச்சினைகள்** (*Environmental issues in Kolkata*) பல உள்ளன. இந்நகரத்தின் சுற்றுச்சூழல் பிரச்சினைகள் அதன் உயிர் இயற்பியல் சூழலையும் மனித ஆரோக்கியத்தையும் கடுமையாக பாதிக்கின்றன. கொல்கத்தாவில் காற்று மாசுபாடு, நீர் மாசுபாடு, குப்பைகள் மற்றும் இயற்கை சுற்றுச்சூழல் மாசுபாடு ஆகியவை அதிகமாக உள்ளன. வரலாற்று ரீதியாக கல்கத்தா என்று அழைக்கப்பட்டு வந்த கொல்கத்தா இந்திய நாட்டின் மாநிலமான மேற்கு வங்கத்தின் தலைநகரம் என்பது குறிப்பிடத்தக்கதாகும். .  

## அறிமுகம்
அறிவியல் மற்றும் சுற்றுச்சூழல் ஆராய்ச்சி நிறுவனம் 2009 ஆம் ஆண்டு வெளியிட்ட தரவுகளின்படி, கொல்கத்தாவில் வளிமண்டல இடைநிறுத்தப்பட்ட நுண்துகள்கள் அளவு 511 ஆக இருந்தது. இந்த அளவு கொல்கத்தாவை இந்தியாவிலேயே மிகவும் மாசுபட்ட பெருநகரமாக மாற்றியது. இவ்வகைப்பாட்டில் முறையே மும்பை, தில்லி மற்றும் சென்னை போன்றவை கொல்கத்தாவை அடுத்துள்ள பிற முக்கிய நகரங்களாகும். 2007 ஆம் ஆண்டில் நிறைவடைந்த 6 வருட நீண்ட ஆய்வில், கொல்கத்தாவில் வசிப்பவர்களில் 70% பேர் காற்று மாசுபாட்டினால் ஏற்படும் நுரையீரல் புற்றுநோய், மூச்சுத்திணறல் மற்றும் ஆத்துமா போன்ற சுவாச நோய்களால் பாதிக்கப்படுகின்றனர் என்று சித்தரஞ்சன் தேசிய புற்றுநோய் நிறுவனம் (CNCI) கண்டறிந்துள்ளது. இந்நிறுவன ஆய்வின்படி, கொல்கத்தாவில் 100,000 பேருக்கு 18.4 நுரையீரல் புற்றுநோய்கள் பதிவாகியுள்ளன.  

2010 ஆம் ஆண்டு மத்திய மாசுக் கட்டுப்பாட்டு வாரியத்தால் சேகரிக்கப்பட்ட தரவுகளின்படி, காற்று மாசுபாட்டின் போது மோசமாகப் பாதிக்கப்பட்ட இந்திய நகரங்களில் தில்லியுடன் கொல்கத்தாவும் உள்ளன. 2009 மற்றும் 2011 ஆம் ஆண்டுகளுக்கு இடையில், இந்தியாவில் கொல்கத்தா, தில்லி மற்றும் மும்பையில் இருந்து அதிக நுரையீரல் புற்றுநோய் நோயாளிகளின் எண்ணிக்கை பதிவாகியுள்ளது. அறிவியல் மற்றும் சுற்றுச்சூழலுக்கான மையம் தயாரித்த அறிக்கையின்படி, 2009 மற்றும் 2011 ஆம் ஆண்டுகளுக்கு இடையில் பதிவான புற்றுநோயாளிகளின் எண்ணிக்கையில், 12% நோயாளிகள் நுரையீரல் புற்றுநோயால் அடிக்கடி பாதிக்கப்படுபவர்களாக இருந்தனர். *தி டெலிகிராப் என்ற* ஆங்கிலமொழி செய்தித்தாள் வெளியிட்ட ஒரு கட்டுரையில் கொல்கத்தா "இந்தியாவின் நுரையீரல் புற்றுநோய் தலைநகரம்" என்று செல்லப்பெயர் கொடுக்கப்பட்டது. உலக சுகாதார அமைப்பின் காற்று மாசுபாட்டின் அடிப்படையில் தயாரிக்கப்பட்ட நகரங்களின் தரவரிசையில், மொத்தமுள்ள 1100 நகரங்களில் கொல்கத்தா 25 ஆவது இடத்தில் உள்ளது.  

பொதுப் போக்குவரத்துடன் ஒப்பிடுகையில், கொல்கத்தாவின் சிற்றுந்து உரிமையாளர்கள் ஒப்பீட்டளவில் குறைந்த விகிதங்களில் இருந்தபோதிலும், கொல்கத்தாவில் காற்று மாசுபாடு அதிகமாக உள்ளது. நிறுத்துமிடத் தேவை மேலாண்மை மற்றும் மேம்படுத்தப்பட்ட வாகனத் திறன் தரநிலைகள் போன்ற பணத்தைச் சேமிக்கும் நடவடிக்கைகள் மூலம் கொல்கத்தாவின் ஆற்றல் வெளியேற்றத்தைக் குறைக்க முடியும்.  

## நீர் மாசுபாடு
நுகர்வோர் சங்கங்களின் கூட்டமைப்பு வெளியிட்ட 2003 ஆம் ஆண்டின் அறிக்கை, கொல்கத்தாவில் உள்ள குடிநீரின் பெரும்பகுதி மனிதக் கழிவுகளால் மாசுபட்டுள்ளது என்பதைக் கண்டறிந்துள்ளது. இந்த அறிக்கையின்படி, குடியிருப்பு கட்டிடங்களுக்கு தண்ணீர் வழங்கும் 87% நீர்த்தேக்கங்கள் மனித கழிவுகளால் மாசுபட்டுள்ளன.  
## இதையும் காண்க
- இந்தியாவில் சுற்றுச்சூழல் பிரச்சனைகள்
# ஆலன்கள்

**ஆலன்கள்** (*Alans*) என்பவர்கள் பண்டைய மற்றும் நடுக்கால ஈரானிய நாடோடி மக்கள் ஆவர். இவர்கள் கிழக்கு ஈரானிய மொழியை பேசினர். ஆரியன் என்ற வார்த்தையே ஈரானிய மொழியில் மருவி ஆலன் என்றானது. நவீன வரலாற்றாளர்கள் ஆலன்களை சீன ஆதாரங்களில் குறிப்பிடப்பட்டுள்ள நடு ஆசிய யாங்கை மற்றும் உரோமானிய ஆதாரங்களில் குறிப்பிடப்பட்டுள்ள ஆவோர்சி ஆகியோருடன் தொடர்புபடுத்துகின்றனர். மேற்கு நோக்கி இடம்பெயர்ந்த இவர்கள் பான்டிக்-காசுப்பியன் புல்வெளியில் இருந்த சார்மடியர்களில் முக்கியமானவர்களாக ஆயினர். கி.பி. 1ஆம் நூற்றாண்டு உரோமானிய நூல்களில் ஆலன்கள் குறிப்பிடப்பட்டுள்ளனர். அந்நேரத்தில் கருங்கடலுக்கு வடக்கில் இருந்த பகுதியில் இவர்கள் வாழ ஆரம்பித்தனர். பார்தியப் பேரரசு மற்றும் உரோமானியப் பேரரசின் காக்கேசிய மாகாணங்கள் மீது அடிக்கடி தாக்குதல் நடத்தினர். கி.பி. 215-250 முதல் கோத்துகள் பான்டிக் புல்வெளி மீது ஆலன்கள் செலுத்திய சக்தியை உடைத்தனர்.  

## உசாத்துணைகள்
# நார்வேஜியர்கள்

**நார்வேஜியர்கள்** என்பவர்கள் ஒரு வடக்கு ஜெர்மானிய இனக்குழு ஆவர். இவர்கள் நார்வே நாட்டை பூர்வீகமாக கொண்டவர்கள் ஆவர். நார்வே மொழியைப் பேசுகின்றனர். ஐக்கிய அமெரிக்காவிலும் இவர்கள் குறிப்பிடத்தக்க எண்ணிக்கையில் வாழ்கின்றனர்.  

## மொழி
நார்வே மொழி என்பது ஒரு வடக்கு செருமானிய மொழி ஆகும். இதை சுமார் 50 இலட்சம் பேர் பேசுகின்றனர். இம்மொழி பேசுபவர்களில் பெரும்பாலானவர்கள் நார்வேயில் வசிக்கின்றனர். நார்வே மொழி பேசும் மக்கள் டென்மார்க், சுவீடன், செருமனி, பிரிட்டன், இசுப்பெயின், கனடா, மற்றும் ஐக்கிய அமெரிக்கா ஆகிய நாடுகளில் வசிக்கின்றனர்.  

## கலாச்சாரம்
நார்வே கலாச்சாரம் என்பது அந்நாட்டின் வரலாறு மற்றும் புவியியலுடன் நெருக்கமாக தொடர்புடையதாக உள்ளது. தனித்துவமான நார்வே பண்ணை கலாச்சாரமானது இன்றும் பின்பற்றப்பட்டு வருகிறது. குறைந்த அளவே கிடைக்கும் மூலப்பொருட்கள் மற்றும் கடினமான காலநிலையை அடிப்படையாகக் கொண்டதோடு மட்டுமில்லாமல் பண்டைய சொத்து சட்டங்களை அடிப்படையாகக் கொண்டும் இப்பண்ணை கலாச்சாரம் உருவாகியுள்ளது.  

## உணவு
நார்வேயின் உணவுப் பாரம்பரியமானது அதன் நெடுங்கால கடல்பயணம் மற்றும் பண்ணைப் பாரம்பரியங்களை காட்டுகிறது. சால்மோன், ஹெர்ரிங், டிரவுட், கோட்மீன் மற்றும் பிற கடல் உணவுகள் பாலாடைகள், பால் பொருட்கள் மற்றும் சிறந்த ரொட்டித் துண்டுகளுடன் உண்ணப்படுகின்றன.
# பெரியபட்டினம், மைசூர் மாவட்டம்



**பெரியபட்டினம்** (Periyapatna) இந்தியாவின் கர்நாடகா மாநிலத்தின் மைசூர் மாவட்டத்தில் உள்ள பெரியபட்டினம் வருவாய் வட்டத்தின் நிர்வாகத் தலைமையிட நகரமும், நகராட்சியும் ஆகும். அமைந்த பெரியபட்டினம் கடல் மட்டத்திலிருந்து 849 மீட்டர் (2769 அடி) உயரத்தில் அமைந்துள்ளது. பெரியபட்டினம் பெங்களூர்-மைசூர்-மங்களூர் தேசிய நெடுஞ்சாலை எண் 275-இல் அமைந்துள்ளது. பெரியபட்டினம் நகரம் மைசூர் நகரத்திலிருந்து 70 கிலோ மீட்டர் தொலைவில் உள்ளது. இதனருகே குசால்நகர் (குடகு மாவட்டம்) அமைந்துள்ளது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 15 வார்டுகளும் 4,031 வீடுகளும் கொண்ட பெரியபட்டினம் பேரூராட்சியின் மொத்த மக்கள் தொகை 16,685 ஆகும். மக்கள் தொகையில் ஆண்கள் 8,284 மற்றும் பெண்கள் 8,401 ஆக உள்ளனர். பாலின விகிதம் 1000 ஆண்களுக்கு பெண்கள் 1014 வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1851 (11.09 %) ஆகும். சராசரி எழுத்தறிவு 85 % ஆகும். இதன் மக்கள் தொகையில் இந்துக்கள் 82.51%, இசுலாமியர்கள் 15.42% , கிறித்தவர்கள் 1.01%, பௌத்தர்கள் 0.95% மற்றும் பிற சமயத்தினர் 0.12% ஆக உள்ளனர்.  
## படக்காட்சியகம்
# ஹெக்கடதேவனகோட்டே



**ஹெக்கடதேவனகோட்டே** (**Heggadadevanakote** or **H.D.Kote**) இந்தியாவின் கர்நாடகா மாநிலத்தின் மைசூர் மாவட்டத்திலுள்ள ஹெக்கடதேவனகோட்டே வருவாய் வட்டத்தின் நிர்வாகத் தலைமையிட நகரமும், பேரூராட்சியும் ஆகும்.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 13 வார்டுகளும், 3,336 குடியிருப்புகளும் கொண்ட நகராட்சியின் மொத்த மக்கள் தொகை 14,313 ஆகும். மக்கள் தொகையில் ஆண்கள் 7,184 மற்றும் பெண்கள் 7,129ஆக உள்ளனர். பாலின விகிதம் 1000 ஆண்களுக்கு பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1662 (11.61 %) ஆகும். சராசரி எழுத்தறிவு 79.53 % ஆகும். இதன் மக்கள் தொகையில் இந்துக்கள் 82.25%, இசுலாமியர்கள் 14.76%, கிறித்துவர்கள் 2.25%, சமணர்கள் 0.62% மற்றும் பிற சமயத்தினர் 0.13 ஆக உள்ளனர்.
# திப்பு சுல்தானின் கனவுகள்

**திப்பு சுல்தான் கண்ட கனசு** (*Tipu Sultan Kanda Kanasu*) என்பது கிரீசு கர்னாடு எழுதிய ஒரு கன்னட நாடகமாகும். இந்த நாடகம் உலகெங்கிலும் உள்ள பல்வேறு குழுக்களால் பல முறை நிகழ்த்தப்பட்டுள்ளது. குறிப்பாக பெரும்பாலும் இந்தியா மற்றும் பாக்கித்தானில் இந்நாடகம் நடந்துள்ளது. மைசூர் ஆட்சியாளரான திப்பு சுல்தானின் (1750-1799) வாழ்க்கையின் கடைசி நாட்களையும், இந்திய நீதிமன்ற வரலாற்றாசிரியர் மற்றும் ஒரு பிரித்தானிய அறிஞரின் பார்வையில் வரலாற்று தருணங்களையும் கதை பின்பற்றுகிறது.  

கிரீசு கர்னாடின் நாடகம், திப்பு சுல்தான் தனது சொந்த கையெழுத்தில் எழுதிய பார்சி கையெழுத்துப் பிரதியை அடிப்படையாகக் கொண்டது. இது இந்திய அலுவலக நூலகத்தில் பாதுகாக்கப்பட்டுள்ளது. அது பின்னர் திப்பு சுல்தானின் கனவுகள் என மொழிபெயர்க்கப்பட்டு வெளியிடப்பட்டது. திப்பு சுல்தான் 1785 முதல் 1798 வரை தனது கனவுகளில் சிலவற்றைப் பதிவு செய்துள்ளார். அவிசுவாசிகள், மராட்டியர்கள் மற்றும் நாசரேனியர்களை (அதாவது ஆங்கிலேயர்கள்) தோற்கடிப்பது மற்றும் நபியின் தோழர்கள் மற்றும் இசுலாமிய ஞானிகளின் தரிசனங்கள் பற்றிய பல கனவுகள் இதில் உள்ளன.  

கிரீசு கர்னாடின் நாடகம் அவரது நாடகத்திற்கு திப்புவின் 37 கனவுகளில் நான்கைப் பயன்படுத்துகிறது: கனவு 9, கனவு 10, கனவு 13 மற்றும் நான்காவது கனவான ஆங்கிலேயர்களுக்கு எதிரான வெற்றி ஆகியவை அந்நான்கு கனவுகளாகும். 1781-1802 ஆம் ஆண்டுகளில் தீவிரமாக எழுதிக் கொண்டிருந்த உசேன் அலிகான் கிர்மானி எழுதிய திப்பு சுல்தானின் வரலாறான நேசானி ஐதுரியின் தொடர்ச்சி (ஆங்கில மொழிபெயர்ப்பு 1864 இல் வெளிவந்தது) கிரிசு கர்னாடின் நாடகத்திலும் ஒரு பாத்திரம் ஆகும்.  

"இந்த எதிர் வரலாற்று நாடகத் திட்டத்தின் மூலம் கர்னாடு சாதிக்க விரும்புவது, பிரித்தானிய வரலாற்றாசிரியர்கள், நாடக கலைஞர்கள் மற்றும் கலைஞர்களால் பிரச்சாரம் செய்யப்பட்ட இரக்கமற்ற மற்றும் கொள்கையற்ற 'மற்றவர்களின்' பிம்பத்தை சிதைப்பதாகும். அல்லது திப்பு சுல்தானின் மாற்று மனிதாபிமான மற்றும் உன்னத பாத்திரத்தை மீண்டும் உருவாக்குவதும் கூட." என இயோர்டானிய அறிஞர்கள் கவால்டே மற்றும் நெய்ம்னே ஆகியோர் ஒரு கட்டுரையில் முடிக்கிறார்கள்,  

## மொழிபெயர்ப்புகள்
- சேகரிக்கப்பட்ட நாடகங்கள்: தலேடாண்டா, தீ மற்றும் மழை, திப்பு சுல்தானின் கனவுகள், மலர்கள் மற்றும் பிம்பங்கள்: இரண்டு நாடக மோனோலாக்சு: மலர்கள் : உடைந்த பிம்பங்கள் , தொகுதி. 2'' . ஆக்சுபோர்டு பல்கலைக்கழக அச்சகம், அமெரிக்கா. 2005.
# நிருபதுங்கா விருது


**நிருபதுங்கா விருது** (*Nrupatunga Award*) என்பது இந்திய மாநிலமான கர்நாடகாவில் கன்னட இலக்கியத்தில் சிறந்து விளங்குபவர்களுக்கு வழங்கப்படும் விருது ஆகும். இந்த விருது கன்னட சாகித்ய பரிசத்தால் நிறுவப்பட்டது. பெங்களூர் பெருநகர போக்குவரத்து கழகம் இதற்கான நிதியுதவியை அளிக்கிறது. ராசுடிரகூட மன்னர் முதலாம் நிருபதுங்க அமோகவர்சாவின் (814–878) நினைவாக நிறுவப்பட்ட இந்த விருது ₹700,001 பணமுடிப்பை கொண்டதாகும். 9 ஆம் நூற்றாண்டில் கன்னட மொழிக்கு அவர் அளித்த ஆதரவிற்காகவும் பங்களிப்பிற்காகவும் பொதுவாக இந்திய வரலாற்றிலும், குறிப்பாக கர்நாடகாவிலும் மன்னர் நிருபதுங்கா ஒரு முக்கிய இடத்தைப் பெறுகிறார்.  
## விருது பெற்றவர்கள்
| 2007 | ! ஜவரே கவுடா |  |
| --- | --- | --- |
| 2008 | ! பாட்டில் புட்டப்பா |  |
| 2009 | ! ஜி.எசு. சிவருத்தரப்பா |  |
| 2010 | ! தேவனூரு மகாதேவா |  |
| ! சி.பி. கிருட்டிணகுமார் |  |  |
| 2011 | ! எம்.எம். கல்பர்கி |  |
| 2012 | ! சாரா அபூபக்கர் |  |
| 2013 | ! பாராகுரு ராமச்சந்திரப்பா |  |
| 2014 | ! கும். வீரபத்தரப்பா |  |
| 2015 | ! டி.வி. வெங்கடாச்சல சாசுத்ரி |  |
| 2016 | ! எம். சிதாநந்த மூர்த்தி |  |
| 2017 | ! எசு.எல். பாயிரப்பா |  |
| 2018 | ! கவிஞர் சித்தலிங்கையா |  |
| 2019 | ! சென்னவீர கானாவி |  |
| 2020 | ! ஜி.எசு. அமூர் |  |
| 2021 | !மல்லேபுரம் ஜி. வெங்கடேசு | } |

## மேலும் வாசிக்க
- 
-
# பீரப்பா-குருபா கடவுள்

**பீரய்யா அல்லது** **பீரப்பா** இந்தியாவில் உள்ள குருபா சமூகத்தின் கடவுள் ஆவார். ஒவ்வொரு 5 அல்லது 7 அல்லது 9 ஆண்டுக் கால இடைவெளியில் கடவுள் பீரய்யா திருமணத்தை *பீரய்யா பட்னாலு* என இந்த சமூகம் கொண்டாடுகிறது. பீரோல்லு அல்லது குருபா சமூகத்தின் பாரம்பரிய பூசாரிகள் காமராதியுடன் பீரய்யாவின் திருமணத்தை நடத்துகிறார்கள்.  

## கோவில்
*குருமா அல்லது குருபா* என்பது தெலுங்கானா மற்றும் ஆந்திரப் பிரதேசத்தில் உள்ள ஒரு சமூக குழுவாகும். குருமாக்கள் தங்கள் குல தெய்வமாக பீரையாவை வணங்குகிறார்கள். இந்தச் சமூகத்தினர் ஒவ்வொரு 5-10 ஆண்டில் ஜாதாரா என இதனைக் கொண்டாடுகின்றனர். இந்த திருவிழா கொண்டாட்டம் குருமா சமூகத்தினரின் மிகப்பெரிய திருவிழாவாகும். இந்த விழாவிற்கு அருகில் மற்றும் தொலைவில் உள்ள உறவினர்கள் அனைவரும் விருந்தினர்களாக அழைக்கப்படுகிறார்கள்.  

## பீரையா பட்னாலு
பீரய்யா பட்னாலு 7 நாட்கள் கொண்டாடப்படும் திருவிழாவாகும். Events include Pochamma Bonalu, Mailalu, Ganga Bonam or Jaldi, bonalu, இந்தத் திருவிழாவின் போது, போச்சம்மா போனலு, மைலாலு, கங்கா போணம் அல்லது ஜல்தி, போனலு, மற்றும் கராடி ஆகியவை நிகழ்ச்சிகள் நடைபெறுகின்றன.
# விவியானியின் தேற்றம்


**விவியானியின் தேற்றம்** (*Viviani's theorem*) சமபக்க முக்கோணத்தின் முக்கியப் பண்பினைத் தருகிறது. இத்தேற்றத்தின்படி, ஒரு சமபக்க முக்கோணத்தின் உட்புறமுள்ள ஏதாவது ஒரு புள்ளியிலிருந்து அதன் மூன்று பக்கங்களுக்குள்ள தூரங்களின் (மிகச்சிறிய தூரம்) கூட்டுத்தொகையானது அந்த சமபக்கமுக்கோணத்தின் குத்துயரத்திற்குச் சமமாகும். இத்தேற்றம், இத்தாலியக் கணிதவியலாளரும் அறிவியலாளருமான வின்சென்சோ விவியானியின் பெயரால் அழைக்கப்படுகிறது. அன்றாட வாழ்வியலில் இத்தேற்றம் பரவலான பயன்பாடுடையது.  

## நிறுவல்

ஒரு முக்கோணத்தின் பரப்பு அதன் அடிப்பக்கம், குத்துயரம் இரண்டின் பெருக்குத்தொகையில் பாதி என்ற நிறுவப்பட்ட கூற்றை அடிப்படையாகக் கொண்டு இத்தேற்றம் நிறுவப்படுகிறது.  

சமபக்க முக்கோணம் ABC இன் குத்துயரம் *h*; பக்க நீளம் *a*.  

முக்கோணத்தின் உட்புறமுள்ள ஏதாவது ஒரு புள்ளி; அப்புள்ளியிலிருந்து முக்கோணத்தின் பக்கங்களுக்குள்ள தூரங்கள்: *u, s, t*. P உடன் A, B, C ஆகிய மூன்று முக்கோணத்தின் உச்சிகளையும் இணைத்து வரையப்படும் கோடுகளால் PAB, PBC, PCA என்ற மூன்று முக்கோணங்கள் கிடைக்கின்றன.  

இம்மூன்று முக்கோணங்களின் பரப்பளவுகள்:  
:PAB முக்கோணத்தின் பரப்பளவு: <math>\frac{u \cdot a}{2}</math>  
:PBC முக்கோணத்தின் பரப்பளவு: <math>\frac{s \cdot a}{2}</math>  
:PCA முக்கோணத்தின் பரப்பளவு: <math>\frac{t \cdot a}{2}</math>.  

இம்மூன்று முக்கோணங்களும் சேர்ந்து ABC முக்கோணத்தை நிரப்புவதால் இவற்றின் பரப்பளவுகள் கூட்டுத்தொகை ABC முக்கோணத்தின் பரப்பளவுக்குச் சமமாக இருக்கும். எனவே,  

:<math>\frac{u \cdot a}{2} + \frac{s \cdot a}{2} + \frac{t \cdot a}{2} = \frac{h \cdot a}{2}</math>  

மேலுள்ள கூற்றைச் சுருக்கக் கிடைப்பது:  
:<math>u + s + t = h</math>  

தேற்றம் நிறுவப்பட்டது.  

## தேற்றத்தின் மறுதலை
தேற்றத்தின் மறுதலையும் உண்மையாகும்.  

மறுதலைக் கூற்று:  
ஒரு முக்கோணத்தின் உட்பக்கப் புள்ளி ஒன்றிலிருந்து அம் முக்கோணத்தின் பக்கங்களுக்கு வரையப்படும் தூரங்களின் கூட்டுத்தொகையானது, அப்புள்ளியின் அமைவிடத்தைச் சாராததாக இருந்தால் அம்முக்கோணம் ஒரு சமபக்க முக்கோணமாகும்.  

## நீட்டிப்புகள்

### இணைகரம்
இத்தேற்றத்தின் கூற்றை ஒரு இணைகரத்திற்குப் பின்வருமாறு நீட்டிக்கலாம்.  

ஒரு இணைகரத்தின் உட்புறப் புள்ளி ஒன்றிலிருந்து அதன் நான்கு பக்கங்களுக்குள்ள தூரங்களின் கூடுதலானது அப்புள்ளியின் அமைவிடத்தைச் சார்ந்திருக்காது.  

மறுதலையாக,  

ஒரு நாற்கரத்தின் உட்புறப் புள்ளி ஒன்றிலிருந்து அதன் நான்கு பக்கங்களுள்ள தூரங்களின் கூடுதலானது அப்புள்ளியின் அமைவிடத்தைச் சார்ந்திருக்கவில்லை என்றால் அந்த நாற்கரம் ஒரு இணைகரமாக இருக்கும். ஆனால் இக்கூற்றின் மறுதலை உண்மையாகாது.  

### சமகோணப் பல்கோணம்
ஒரு சமகோணப் பல்கோணத்தின் உட்புறப் புள்ளி ஒன்றிலிருந்து அதன் பக்கங்களுக்குள்ள தூரங்களின் கூடுதல் அப்புள்ளியின் அமைவிடத்தைச் சார்ந்திருக்காது.  

### ஒழுங்கு பன்முகத்திண்மம்
ஒழுங்கு பன்முகத்திண்மத்தின் உட்புறப் புள்ளி ஒன்றிலிருந்து அதன் பக்கங்களுக்குள்ள தூரங்களின் கூடுதலானது அப்புள்ளியின் அமைவிடத்தைச் சார்ந்திருக்காது. ஆனால் இக்கூற்றின் மறுதலை உண்மையில்லை (நான்முகிக்கும் கூட).
# ஆலன் லாட்


**ஆலன் வால்பிரிட்ஜ் லாட்** என்பவர் ஒரு அமெரிக்க திரைப்பட நடிகர் ஆவார். இவர் பிரபலமான மேற்கத்திய திரைப்படமான *சேன்* திரைப்படத்தில் 1953ஆம் ஆண்டு நடித்தார்.  

## வாழ்க்கை
இவர் அமெரிக்காவின் அர்கண்சஸ் மாகாணத்தில் செப்டம்பர் 3, 1913 ஆம் ஆண்டு பிறந்தார். இவர் இவரது பெற்றோருக்கு ஒரே குழந்தை ஆவார். இவர் தனது நான்கு வயதிலேயே தனது தந்தையை மாரடைப்பு காரணமாக இழந்தார். ஜூலை 3, 1918ஆம் ஆண்டு இளம் ஆலன் தீப்பெட்டியை வைத்து விளையாடியபோது விபத்தாக தனது குடும்ப வீட்டை எரித்துவிட்டார்.  

### சேன்

சேன் திரைப்படத்தில் கதாநாயகனாக இவர் நடித்தது குறிப்பிடத்தக்க அளவுக்கு பிரபலமானதாக இருந்தது.
# மொகலா-மன்பூர்-அம்பாகர்சௌக்கி மாவட்டம்



**மொகலா-மன்பூர்-அம்பாகர்சௌக்கி மாவட்டம்** (**Mohla Manpur district**) ராஜ்நாந்துகாவ் மாவட்டத்தின் சில வருவாய் வட்டங்களைக் கொண்டு புதிய மோலா மன்பூர் மாவட்டம் 15 ஆகஸ்டு 2021 அன்று சத்தீசுகர் மாநில முதலமைச்சர் பூபேஷ் பாகல் அறிவித்தார். சத்தீஸ்கர் முதலமைச்சர் அறிவித்துள்ளார். இம்மாவட்டம் 2 செப்டமபர். 2022 அன்று நிறுவப்பட்டது.இதன் நிர்வாகத் தலைமையிடம் மொகலா ஆகும்.  

இதனால் சத்தீஸ்கர் மாநிலம் 32 மாவட்டங்களைக் கொண்டிருக்கும்.  
## மாவட்ட நிர்வாகம்
இம்மாவட்டம் 5 வருவாய் வட்டங்களைக் கொண்டது. இம்மாவட்டத்தின் பெயரிய நகரம் அம்பாகர் சௌக்கி ஆகும்.
# சரங்கர்-பிலைகர் மாவட்டம்

**சரங்கர்-பிலைகர் மாவட்டம்** (**Sarangarh-Bilaigarh District**) 15 ஆகஸ்டு 2021 அன்று சத்தீசுகர் மாநில முதலமைச்சர் பூபேஷ் பாகல் தற்போது உள்ள 28 மாவட்டங்களுடன் சரங்கர்-பிலைகர் மாவட்டம், மோலா மன்பூர் மாவட்டம், சக்தி மாவட்டம் மற்றும் மனேந்திரகர்-சிர்மிரி-பாரத்பூர் மாவட்டம் எனும் நான்கு புதிய மாவட்டங்களை அறிவித்தார். இதனால் சத்தீஸ்கர் மாநிலம் 32 மாவட்டங்களைக் கொண்டிருக்கும். ராய்கர் மாவட்டத்தின் சில வருவாய் வட்டங்களைக் கொண்டு புதிய சரங்கர்-பிலைகர் மாவட்டம் நிறுவ 15 ஆகஸ்டு 2021 அன்று சத்தீஸ்கர் முதலமைச்சர் அறிவித்துள்ளார். இதன் நிர்வகாத் தலைமையிடம் சாரன்கர் ஆகும்.  
## மாவட்ட நிர்வாகம்
இம்மாவட்டம் 6 வருவாய் வட்டங்களையும், ஒரு துணை வருவாய் வட்டமும் கொண்டது.
# மனேந்திரகர்-சிர்மிரி-பாரத்பூர் மாவட்டம்



**மனேந்திரகர்-சிர்மிரி-பாரத்பூர் மாவட்டம்** (**Manendragarh-Chirmiri-Bharatpur** district), இந்தியாவின் சத்தீஸ்கர் மாநிலத்தில் உள்ள கோரியா மாவட்டத்தின் 6 வருவாய் வட்டங்களைக் கொண்டு 9 செப்டம்பர் 2022 அன்று நிறுவப்பட்டது. இதன் நிர்வாகத் தலைமையிடம மனேந்திரகர் நகரம் ஆகும்.  

## அமைவிடம்
இம்மாவட்டம் சத்தீஸ்கர் மாநிலத்தின் வடமேற்கில் சர்குஜா கோட்டத்தில் உள்ளது. இம்மாவட்டத்தின் வடக்கிலும், மேற்கிலும் மத்தியப் பிரதேசம், கிழக்கில் கோரியா மாவட்டம் மற்றும் சூரஜ்பூர் மாவட்டம், தெற்கில் கோர்பா மாவட்டம் மற்றும் கௌரேலா-பெந்திரா-மார்வாகி மாவட்டம் எல்லைகளாக உள்ளது. இம்மாவட்டம் மலைக்காடுகளால் சூழ்ந்தது. இம்மாவட்ட மக்கள் பெரும்பாலும் பழங்குடியினர் ஆவார்.  

## மாவட்ட நிர்வாகம்
இம்மாவட்டம் பாரத்பூர், மனேந்திரகர், கட்கான்வான், சிர்மிரி, கேல்காரி மற்றும் கோட்டடோல் என 6 வருவாய் வட்டங்களைக் கொண்டது.  

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி இம்மாவட்டத்தின் மக்கள் தொகை 411,490 ஆகும். அதில் ஆண்கள் மற்றும் பெண்கள் ஆக உள்ளனர். பாலின விகிதம் 1000 ஆண்களுக்கு 970 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் ஆகவுள்ளனர். இதன் சராசரி எழுத்தறிவு ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 8.35% மற்றும் 50.34% ஆகவுள்ளனர். 32.27% மக்கள் நகர்புறங்களில் வாழ்கின்றனர்.  

இதன் மக்கள் தொகையில் இந்துக்கள் 91.20%, பழங்குடி சமயத்தினர் 2.61%, இசுலாமியர் 3.92% , கிறித்தவர்கள் 1.32% மற்றும் பிறர் 0. 95% ஆகவுள்ளனர். இதன் மக்கள் தொகையில் இந்தி மொழி பேசுவோர் 38.58% சர்குஜா வட்டார மொழி பேசுவோர் 34.09%, பக்கேலி மொழி பேசுவோர் 7.08%, ஒடியா மொழி பேசுவோர் 1.77%, போஜ்புரி மொழி பேசுவோர் 1..33%, வங்காள மொழி பேசுவோர் 1.19%, சத்திரி மொழி பேசுவோர் 1.06% ஆகவும் மற்றும் பிற மொழிகள் பேசுவோர் 4.26% ஆக உள்ளனர்.
# சக்தி மாவட்டம்

**சக்தி மாவட்டம்** (**Shakthi District**) சத்தீசுகர் மாநிலத்தின் ஜாஞ்சுகீர்-சாம்பா மாவட்டத்தின் சில வருவாய் வட்டங்களைக் கொண்டு இப்புதிய மாவட்டம் நிறுவ 15 ஆகஸ்டு 2021 அன்று சத்தீசுகர் மாநில முதலமைச்சர் பூபேஷ் பாகல் அறிவித்தார். இதனால் சத்தீஸ்கர் மாநிலத்தின் மாவட்டங்கள் 28 இல் இருந்து 32 ஆக உயர்ந்துள்ளது. இதன் தலைமையிடம் சக்தி நகரம் ஆகும்.  
## மாவட்ட நிர்வாகம்
இம்மாவட்ட 4 வருவாய் வட்டங்களையும், 4 ஊராட்சி ஒன்றியங்களையும் கொண்டது.
# இருபென்சைலீத்தர்


**இருபென்சைலீத்தர்** (*Dibenzylether*) (C<sub>6</sub>H<sub>5</sub>CH<sub>2</sub>)<sub>2</sub>O.என்ற மூலக்கூற்று வாய்ப்பாட்டால் குறிக்கப்படும் ஒரு கரிமச் சேர்மமாகும். பென்சைல் ஆல்ககாலில் இருந்து வருவிக்கப்படும் ஓர் ஈத்தர் என்று இது வகைப்படுத்தப்படுகிறது. நிறமும் மணமும் அற்ற இச்சேர்மம் ஒரு நெகிழியாக்கியாகப் பயன்படுத்தப்படுகிறது. பென்சைல் குளோரைடுடன் ஒரு காரத்தைச் சேர்த்து வினைபுரியச் செய்வதனால் இருபென்சைலீத்தர் தோன்றுகிறது.
# பிரபாதேவி கோயில்


**பிரபாதேவி கோயில்** (*Prabhadevi Temple*) இந்தியாவின் மகாராட்டிர மாநிலத்தின் தலைநகரான மும்பை மாநகரத்தின் பிரபாதேவி பகுதியில் அமைந்துள்ள ஓர் இந்து கோயிலாகும். மும்பை தாதருக்கு அருகில் உள்ள பிரபாதேவி பகுதியில் இது அமைந்துள்ளது. பிரபாவதிதேவி கோயில் என்ற பெயராலும் கோயில் அழைக்கப்பட்டுகிறது. கோயிலில் உள்ள பிரதான தெய்வமான பிரபாவதி தேவியின் சிலை 12 ஆம் நூற்றாண்டைச் சேர்ந்தது. இக்கோயில் 1715 ஆம் ஆண்டில் கட்டப்பட்டு 300 ஆண்டுகள் பழமை வாய்ந்த கோயிலாக திகழ்கிறது.  
## வரலாறு
பிரபாதேவி கோயிலின் முக்கிய தெய்வம் முதலில் சாகம்பரி தேவியாக இருந்த்தாக வரலாற்றாசிரியர்கள் குறிப்பிடுகின்றனர். தேவகிரியின் சேனா யாதவ அரசன் பிம்ப ராசாவின் புகழ்பெற்ற குலதெய்வம் சாகம்பரி தேவியாகும். உள்ளூர் நாட்டுப்புறக் கதைகளின்படி, மும்பையின் ஆரம்பகால பூர்வீக சமூகங்களில் ஒன்றான பத்தரே பிரபு சமுதாயத்தைச் சேர்ந்த சியாம் நாயக் என்ற பக்தரின் கனவில் பிரபாவதி தேவி தோன்றினார் என்றும் இவரே பிரபாவதி கோயிலைக் கட்டினார் என்றும் அறியப்படுகிறது.  

## அருகாமை பகுதிகள்
- வடக்கே தாதர், தெற்கே வோர்லி மற்றும் மேற்கில் அரபிக் கடல் ஆகியவற்றுக்கு இடையே பிரபாதேவி குடியிருப்பு பகுதி அமைந்துள்ளது. பிரபாதேவி கோயில் தெய்வத்தின் நினைவாக இந்த இடத்திற்கு பிரபாவதி தேவி எனப் பெயரிடப்பட்டது.
- மும்பை புறநகர் இரயில்வேயின் மேற்குப் பாதையில் உள்ள பிரபாதேவி ரயில் நிலையமும், பிரபாதேவியின் பெயரால் அழைக்கப்படுகிறது. முன்னதாக இது எல்பின்சுடோன் சாலை என்ற பெயரால் அழைக்கப்பட்டது.
## காட்சியகம்